जमशेदपुर. स्कूली छात्रा के साथ छेड़खानी करने पर उसकी मां ने युवक की सरेआम चप्पल से पिटाई कर दी। युवक की सरेआम पिटाई होते देख काफी भीड़ जमा हो गई। लोगों ने युवक को जमकर डांट पिलाई।
पूछताछ में युवक ने पहले तो खुद को निर्दोष बताया, फिर गलती के लिए माफी मांगने लगा। इस बीच सड़क पर 20 मिनट तक हंगामा होता रहा। पहले तो युवक ने बताया कि वह राममड़ैया बस्ती का रहनेवाला है और आधार कार्ड बनाने जा रहा था। बाद में स्थानीय लोगों बताया कि जहां युवक आधार कार्ड बनवाने की जानकारी दे रहा है, वहां आधार बनाने का काम नहीं चल रहा है।
कंप्यूटर क्लास कर लौट रही थी छात्रा
पीड़िता के अनुसार वह कंप्यूटर क्लास कर घर लौट रही थी। इसी दौरान युवक उसका पीछा कर रहा था। वह डर कर एक दुकान में घुस गई, तो युवक भी उसके पीछे-पीछे दुकान में घुस गया, जिससे वह काफी डर गई और भाग कर घर पहुंची।
बेटी की इज्जत बचाने निकली मां
पीड़िता की मां के अनुसार, बेटी दौड़ती हुई कमरे में घुसी और रोने लगी। रोने का कारण पूछने पर उसने बताया कि एक युवक छेड़खानी करते हुए उसका पीछा कर रहा था। बेटी की बात सुनकर मां गुस्से से उबल पड़ीं। बेटी की इज्जत बचाने के लिए उन्होंने बीच सड़क पर युवक को चप्पल से पीटा। करीब 20 मिनट तक हंगामा होता रहा। युवक द्वारा माफी मांगने पर हिदायत देकर छोड़ दिया।
hin_Deva hin_Deva hin_Deva hin_Deva hin_Deva hin_Deva